क्या है इतिहासः बता दें कि देश के पहले प्रधानमंत्री पंडित जवाहरलाल नेहरु राष्ट्रपिता महात्मा गांधी की हत्या के बाद तीन मूर्ति भवन में शिफ्ट हुए थे और अपने निधन तक वह यहीं रहे। उनके निधन के बाद तीन मूर्ति भवन को नेहरु मेमोरियल म्यूजियम एंड लाइब्रेरी में तब्दील कर दिया गया। जहां पंडित नेहरु से जुड़े खत, दस्तावेज आदि संरक्षित हैं। तीन मूर्ति भवन के हिस्से में ही JNMF नामक ट्रस्ट चलायी जाती है। इस ट्रस्ट द्वारा कई फेलोशिप और स्कॉलरशिप प्रोग्राम संचालित किए जाते हैं। हालांकि ऐसी भी खबरें आ रही हैं कि सरकार जल्द ही एक नई म्यूजिम बिल्डिंग का निर्माण करा सकती है, जिसमें JNMF को भी जगह दी जा सकती है।